SET ปิดวูบ 9 จุด ตามตปท. หลังเฟดส่งสัญญาณวิตกเศรษฐกิจโลก เหตุ “โควิด19” ยังระบาดหนักหนัก
SET ปิดวูบ 9 จุด ตามตปท. หลังเฟดส่งสัญญาณวิตกเศรษฐกิจโลก เหตุ "โควิด19" ยังระบาดหนักหนัก โดยดัชนีปิดตลาดวันนี้ ที่ระดับ 1,284.40 จุด ลบ 9.08 จุด หรือ 0.70% มูลค่าการซื้อขาย 4.6 หมื่นล้านบาท
17 ก.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,284.40 จุด ลบ 9.08 จุด หรือ 0.70% มูลค่าการซื้อขาย 4.6 หมื่นล้านบาท
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเมื่อช่วงเช้าที่ผ่านมาพักตัวหลังขึ้นไป 2 วันที่ผ่านมา แต่การพักตัวก็ยังดูดีกว่าตลาดต่างประเทศ โดยตลาดหุ้นในภูมิภาคเอเชียเช้านี้เคลื่อนไหวในแดนลบเฉลี่ยราว 1% เช่นเดียวกับดาวโจนส์ฟิวเจอร์สที่ติดลบเกือบ 1% หลังธนาคารกลางสหรัฐ (เฟด) ตรึงอัตราดอกเบี้ยยาวนานกว่าที่คิดไว้ และยังวิตกการฟื้นตัวเศรษฐกิจโลก ส่วนบ้านเราก็รอดูการชุมนุมทางการเมืองในช่วงสุดสัปดาห์นี้
อย่างไรก็ดี ตลาดบ้านเรายังได้แรงประคองจากกลุ่มพลังงานหลังจากราคาน้ำมันปรับตัวขึ้น พร้อมให้ติดตามปัจจัยการเมืองในประเทศ และการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ที่มีขึ้นในวันนี้ ให้รอดูว่าจะส่งสัญญาณอะไรออกมาบ้าง และติดตามการประชุมธนาคารกลางอังกฤษ (BoE) ในวันนี้ด้วย ส่วนผลการประชุมธนาคารญี่ปุ่น (BOJ) ก็มีมติคงอัตราดอกเบี้ย
ขณะที่ นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยในช่วงบ่ายนี้ปรับตัวลงกว่า 10 จุด เป็นไปในทิศทางเดียวกับตลาดต่างประเทศ โดยตลาดหุ้นในภูมิภาคเอเชียวันนี้ปรับตัวลงค่อนข้างแรง เช่นเดียวกับดาวโจนส์ฟิวเจอร์สที่บ่ายนี้ติดลบมากกว่าช่วงเช้า แม้แต่ตลาดในยุโรปที่เทรดบ่ายนี้ก็ปรับตัวลงกว่า 1% รับแรงกดดันจากธนาคารกลางสหรัฐฯ (เฟด) ที่แสดงความกังวลต่อเศรษฐกิจโลกหลังจากที่การแพร่ระบาดไวรัสโควิด-19 ยังรุนแรง และประธานาธิบดีโดนัลด์ ทรัมป์แห่งสหรัฐ ยังไม่พอใจเกี่ยวกับข้อเสนอของบริษัทออราเคิล คอร์ป ในการเข้าซื้อกิจการติ๊กต็อก (TikTok) ในสหรัฐ โดยคาดว่าเป็นเพราะไบต์แดนซ์ (ByteDance) ซึ่งเป็นบริษัทแม่ของติ๊กต็อก จะยังคงถือหุ้นส่วนใหญ่
ส่วนบ้านเราก็มีปัจจัยการเมืองที่ยังกดดันอยู่ โดยจะมีการชุมนุมทางการเมืองในช่วงสุดสัปดาห์นี้ พร้อมให้แนวรับ 1,274 จุด ส่วนแนวต้าน 1,287 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
TASCO    มูลค่าการซื้อขาย  3,848.21 ล้านบาท  ปิดที่  16.50 บาท เพิ่มขึ้น  0.50 บาท
KBANK    มูลค่าการซื้อขาย  1,576.47 ล้านบาท  ปิดที่  78.50 บาท ลดลง   1.25 บาท
AOT  มูลค่าการซื้อขาย  1,431.56 ล้านบาท  ปิดที่   60.25 บาท ลดลง   1.25 บาท
KCE   มูลค่าการซื้อขาย  1,164.44 ล้านบาท  ปิดที่   31.25 บาท เพิ่มขึ้น  1.00 บาท
PTT    มูลค่าการซื้อขาย  1,157.55 ล้านบาท  ปิดที่   35.75 บาท เพิ่มขึ้น  0.50 บาท
 
ตลาดหุ้นเอเชีย
